Mazurek, Milan, poslanec NR SR (2018-03-14):
Tak ďakujem opätovne za slovo. Ako som spomínal v úvodnom slove, účelom nami navrhovanej novely niekoľkých zákonov, ktorú sme nazvali novela zákona, resp. zákon proti či nelegálnym čiernym stavbám, je to, aby občania Slovenskej republiky, ktorí vlastnia nejaký pozemok alebo parcelu, na ktorej si iné osoby vybudovali svoju nelegálnu čiernu stavbu, mali efektívne možnosti, mali efektívne právne možnosti na to, ako zo svojho pozemku túto nelegálnu čiernu stavbu odstrániť bez toho, aby im pri tomto samotnom odstraňovaní alebo ešte pred týmto procesom vznikali veľké problémy alebo iné druhy komplikácií. V súčasnosti je stav totiž takýto, že stavebné úrady, čo sú v malých obciach a dedinách, v podstate obecné úrady, reprezentované starostom týchto obcí, neumožňujú častokrát majiteľom rôznych pozemkov odstrániť nelegálne čierne stavby, ktoré na ich pozemkoch podľa toho, čo je uvádzané v katastri nehnuteľnosti, nemajú čo robiť. Motivácia týchto starostov je mnohokrát rôzna. Najčastejšie sa ale stáva, že mnohí starostovia v týchto jednotlivých dedinách sú volení práve hlasmi asociálov z cigánskych osád, ktorí sú práve tými páchateľmi zodpovednými za budovanie týchto nelegálnych čiernych stavieb po cudzích pozemkoch. No a keďže títo starostovia v strachu o to, aby neprišli o svoju voličskú základňu, ktorá dnes predstavuje tú najpálčivejšiu, ten najdôležitejší subjekt tej voličskej základne, nedajú rozhodnutie právoplatným majiteľom pozemkov, aby sa mohli zbaviť cudzích nelegálnych čiernych stavieb na svojich vlastných parcelách. Úplne krásny jednoznačný príklad, s ktorým je oboznámený hádam každý, je práve príklad z Krásnohorského Podhradia, kde práve predseda našej strany Marian Kotleba ako jeden zo spoluvlastníkov pozemku nemal možnosť, doteraz možnosť, od roku 2012, aby odstránil nelegálne čierne stavby, ktoré podľa katastra nehnuteľností ani len neexistujú a ktoré sa nachádzajú na jeho vlastnom pozemku. A ešte dokonca má aj súhlas všetkých ostatných spolumajiteľov s tým, aby boli tieto čierne stavby odstránené. Problémom je, že či už polícia Slovenskej republiky pod vedením dnes už bývalého ministra vnútra Roberta Kaliňáka sa opakovane postavila na stranu asociálov v tejto osade a zabránila majiteľom tohto pozemku odstrániť nelegálne čierne stavby zo svojej parcely, tak rovnako aj stavebný úrad reprezentovaný práve starostom danej obce neposkytol vôbec nijakú súčinnosť a robil všetko pre to, aby tieto čierne stavby boli práve z týchto pozemkov odstránené. A potom sa nečudo, netreba sa potom čudovať, že práve asociáli, ktorí takýmto spôsobom budujú svoje nelegálne obydlia na úplne cudzích parcelách a pozemkoch, s ktorými nemajú vôbec nič spoločné, dochádzajú k akémusi pocitu, že stoja nad zákonom, že pre nich zákon neplatí, že si môžu robiť úplne čo len chcú a že môžu beztrestne okupovať cudzie pozemky a stavať si svoje osady, kde sa im len zachce bez ohľadu na to, ako porušujú zákon, akú ekologickú záťaž, akú sociálnu záťaž, akú kriminalitu páchajú len preto, že vláda a štát sa vždy pri takýchto problémoch pozerá všade možne, len nie tam, kde práve tento problém evidujeme. No a práve preto sme touto novelou, resp. snažíme sa touto novelou zaviesť nové možnosti, ako môže občan Slovenskej republiky majúci vlastnícke práva k nejakej parcele, kde sa nachádza takáto nelegálna čierna stavba, odstrániť túto stavbu bez väčších komplikácií. Už dnes nebude podľa našej novely zákona potrebovať súhlas na odstránenie nelegálnej čiernej stavby, ktorá podľa katastra nehnuteľností ani len neexistuje, na svojom vlastnom pozemku a práve naopak, dnes podľa tejto novej novely zákona bude musieť stavebný úrad iba upozorniť na to, že dôjde k takémuto odstráneniu nehnuteľnosti a 15 dní po doručení takéhoto upozornenia stavebnému úradu môže reálne začať s tým, že tieto nelegálne čierne stavby zbúra. Rovnako zavádzame povinnosť pre políciu Slovenskej republiky poskytnúť majiteľom takýchto pozemkov v prípade, že si o to požiadajú, účinnú súčinnosť na to, aby k takémuto odstráneniu nelegálnych čiernych stavieb z ich pozemkov vôbec mohlo dôjsť. Všetci možno poznáme tie prípady, kedy rôzni asociáli, ktorí okupujú tieto cudzie pozemky, napádajú ľudí, vyhrážajú sa im, dokonca dochádza k nebezpečným fyzickým útokom len preto, že si majitelia týchto pozemkov chcú uplatniť svoje vlastné vlastnícke práva chránené a garantované Ústavou Slovenskej republiky hneď v časti „Základné ľudské práva a slobody“, a napádajú týchto ľudí len preto, že sa snažia zosúladiť ten stav tých pozemkov s tým, čo je napísané v katastri nehnuteľností. No a práve kvôli tomu zavádzame pre Policajný zbor Slovenskej republiky povinnosť poskytnúť účinnú súčinnosť týmto ľuďom, týmto majiteľom, aby boli ochránení pri takejto demolícii nelegálnej čiernej stavby, aby sa nemuseli báť o svoj majetok, o svoje zdravie alebo, nebodaj, o svoj život iba preto, že si chcú uplatniť svoje ústavou garantované práva vlastniť majetok a užívať si výhody, ktoré z tohto vlastníctva pre majiteľa tohto pozemku napríklad plynú. No a sme si istí, že práve aj takáto novela zákona, novela viacerých zákonov, zákona proti čiernym stavbám môže pomôcť znížiť ten obrovský, resp. to obrovské sociálne napätie, ktoré dnes vidíme v mnohých častiach východného a stredného Slovenska a ktoré je zapríčinené práve tým, že sú dnes asociáli okupujúci cudzie pozemky postavení nad zákon oproti slušným pracujúcim ľuďom, ktorí práve za tieto okupované pozemky musia platiť dane a nemôžu si ani len uplatňovať svoje vlastné vlastnícke práva. Keď dokážeme postaviť asociálov na rovnaký, rovnaký zákonný rámec, keď dokážeme vytvoriť rovnaký meter, ktorý bude platiť úplne pre každého, či už pre asociála alebo pre toho slušného majiteľa toho pozemku a každý bude poznať nielen svoje práva, ale aj svoje povinnosti a každý bude vedieť, že ak bude páchať trestnú činnosť, ak si bude budovať nelegálne stavby na cudzom pozemku, že za túto trestnú činnosť bude aj trestne zodpovedný, tak dôjde aj k obrovskému pokroku v rámci dosahovania akéhosi sociálneho zmieru a aj tej častokrát zmieňovanej integrácie asociálov do spoločnosti, pretože ľudia už nebudú pociťovať také vysoké, takú vysokú, veľkú antipatiu voči obyvateľom týchto asociálnych komunít, ktorá práve vychádza z toho, že zákon dnes neplatí pre každého rovnako. A to, že zákon pre každého rovnako neplatí, je jednoducho prostým faktom, ktorý nedokáže spochybniť vôbec nikto a ktokoľvek by to len chcel urobiť, stačí si pozrieť tie videá z Krásnohorského Podhradia, kedy sa oprávnení, legitímni majitelia pozemkov snažili odstrániť nelegálne čierne stavby zo svojich vlastných parciel a polícia sa postavila na ochranu asociálov páchajúcich trestnú činnosť a budujúcich nelegálne stavby na pozemkoch, ktoré im jednoducho nepatria. Polícia Slovenskej republiky sa postavila na stranu kriminálnikov v snahe ochrániť ich pred ničím iným, než uplatnením si vlastníckych práv slušných pracujúcich ľudí, ktorí sa len snažia využívať svoj pozemok, za ktorý musia, opakujem, musia platiť dane. Do takéhoto stavu sme dostali Slovenskú republiku a aj napriek tomu, že sa vláda Roberta Fica v minulom volebnom období chválila tým, ako prijme zákon, ktorý zamedzí budovaniu ďalších čiernych stavieb a ktorý spôsobí, že už viac nebudú na Slovensku vznikať nové cigánske osady a že sa toto celé zastaví, tak vidíme úplný opak. Počet týchto nelegálnych osád asociálov neustále narastá a počet ľudí, ktorí sú práve majiteľmi takto okupovaných pozemkov, je čoraz viac a viac. A prognóza do budúcnosti vzhľadom na obrovskú pôrodnosť obyvateľov v týchto osadách hovorí, že týchto ľudí bude neustále narastať a ten, ten obrovský vzrast bude za chvíľu neudržateľný. Pretože to, čo prijala vlastne vláda Roberta Fica, hovorilo iba o tom, že akákoľvek stavba, ktorá bola postavená bez stavebného povolenia, nebude neskôr môcť byť skolaudovaná aj napriek tomu, že majiteľ takejto stavby urobí čokoľvek. No ale povedzte mi, ktorý asociál v osade v Krásnohorskom Podhradí alebo v Krížovej Vsi alebo v Huncovciach alebo niekde v Gelnici si žiada o kolaudáciu svojho čierneho obydlia postaveného na cudzom pozemku? Viete, SMER bol, tak ako vždy, úplne mimo a nevyriešil vôbec nič. No a práve táto novela zákona, táto novela, ktorú tu prinášame, môže pomôcť, aby sme jednoducho všetky tieto prípady mohli efektívne vyriešiť bez použitia nejakých obrovských donucovacích prostriedkov, bez nejakého obrovského hnevu, bez nejakého sociálneho napätia, ale iba s využitím jasného práva legitímnych vlastníkov parciel, ktoré im garantuje Ústava Slovenskej republiky. Neviem si predstaviť, kto by mohol vystúpiť voči takejto novele. Neviem si predstaviť, aké argumenty by mohol mať voči tomu, že majitelia pozemkov majú jasné a legitímne právo postaviť sa na ochranu svojho vlastníctva, postaviť sa za to, aby stav, reálny, vecný stav týchto pozemkov bol v súlade s tým, čo je zapísané v katastri, a aby tí, ktorí poctivo štátu platia dane, ktorí vytvárajú hodnoty a ktorí budujú náš štát, mohli tvrdiť, že štát je tu pre nich a že polícia chráni slušných pracujúcich ľudí a nie asociálov, tak ako je tomu doteraz. Preto chcem všetkých poprosiť, aby podporili túto novelu zákonov a vyriešili tak problém s nelegálnymi čiernymi obydliami postavenými na cudzích pozemkoch. Ďakujem.